### Resume

Den nuværende løsning for håndtering og sortering af farligt affald på [adresse] er ikke længere tidssvarende. Forvaltningen søger om anlægsbevilling til udmøntning af skitseforslag til mere moderne faciliteter. Der er afsat anlægsmidler til formålet i [adresse] og Ressourceplanen 2020-2032.

### Sagsfremstilling

Baggrund:
[adresse] blev i juni 2011 indviet efter endt renovering og udvidelse. Den nuværende løsning med to skibscontainere med et tag imellem til håndtering af farligt affald er ikke længere tidssvarende. Der er afsat anlægsmidler i [adresse] og Ressourceplan 2020-2032 til netop at etablere moderne og fremtidssikrede faciliteter.

Forslag til opgradering af faciliteter og område:
Forvaltningen har fået udarbejdet skitseforslag til opførelse af nye faciliteter på 195 m2, hvor der tages højde for at modtagelse og håndtering af farligt affald er en fremtidssikret løsning. For at sikre fremtiden og understøtte den direkte genbrug endnu mere i Egtved vil det være en oplagt mulighed at udnytte en del af huset til at skabe rum til genbrugseffekter inspireret af løsningen på f.eks. Børkop genbrugsplads, jf. bilag 1. Den nye bygning vil således i stor udstrækning komme borgere, medarbejdere og ikke mindst miljøet til gavn.

Bygningen placeres overfor mandskabshuset, og der vil efterfølgende ske en kørselsoptimering og en omrokering med mere optimal placering af containerne på genbrugspladsen, jf. bilag 2.

Der søges anlægsbevilling til gennemførelse af projektet.

### Økonomi

![](data:image/png;base64...)
Figur 1. Sagens bevillingsmæssige konsekvenser

Opsummering af de bevillingsmæssige konsekvenser:
Sagen medfører, at der gives anlægsbevilling til [adresse] i Egtved. Udgiften finansieres af det til formålet afsatte rådighedsbeløb i 2023+2024.

Høring:
Centralt Budget har ingen bemærkninger af bevillingsmæssig karakter.

### Klima og resiliensvurdering

Etablering af mere moderne faciliteter på Egtved genbrugsplads understøtter [adresse] og Ressourceplan 2020-2032.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 2. oktober 2023, pkt. 154:

at de bevillingsmæssige konsekvenser godkendes jf. bevillingsskema under afsnittet økonomi.

Beslutning fra Klima, Natur- og Miljøudvalget, 2. oktober 2023, pkt. 154:

Anbefalet.

Otto Krogh var fraværende.

Beslutning fra Økonomiudvalget, 25. oktober 2023, pkt. 213:

Anbefales.

### Beslutning

Godkendt.

Fraværende: Tage Andreasen. I stedet mødte Erling Rasmussen.